75. ΝΟΜΟΘΕΤ. ΔΙΑΤΑΓΜΑ υπ’ αριθ. 4371 της 30 Σεπτ./1 Οκτ. 1964 (ΦΕΚ Α' 168) Περί ρυθμίσεως ζητημάτων αφορώντων εις την Χωροφυλακήν. Άρθρ.1.-1.(Καταργείται αφ’ ης ίσχυσε και αντικαθίσταται η παρ. 6 άρθρ. 3 Νόμ. 4331/1963). 2.Γάμοι υπηρετούντων Οπλιτών Χωροφυλακής, τελεσθέντες, μέχρι της δημοσιεύσεως του παρόντος κατά παρέκκλισιν των υφισταμένων διατάξεων τη εγκρίσει του Υφυπουργού Εσωτερικών και αδεία του Αρχηγού Χωροφυλακής, αναγνωρίζονται ως νόμιμοι. 3.Γάμοι υπηρετούντων Οπλιτών Χωροφυλακής, τελεσθέντες, μέχρι 15.8.1964 άνευ αδείας, αναγνωρίζονται δι’ αποφάσεως του Αρχηγού Βασ. Χωροφυλακής κατόπιν αιτήσεως υποβαλλομένης εντός τριμήνου από της ισχύος του παρόντος. Εν περιπτώσει μη εμπροθέσμου υποβολής αιτήσεως διατάσσεται η απόλυσίς των. 4.Οπλίται Χωροφυλακής, απολυθέντες του Σώματος της Ελληνικής Βασ. Χωροφυλακής από 1.9.1955 και εντεύθεν λόγω παρανόμου νυμφεύσεως και μη υπερβάντες το 40 έτος της ηλικίας των επανακατατάσσονται εις τούτο κατόπιν αιτήσεώς των υποβαλλομένης εντός τριμήνου από της ισχύος του παρόντος. Άρθρ.2.-(Αντικαθίστανται αι παρ. 1 και 4 άρθρ. 2 Νόμ. 4331/1963, ανωτ. σελ. 226,37). Άρθρ.3.-Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως. 